Centurie IV

**Century IV** est le quatrième siècle de Nostradamus. Les 53 premiers quatrains ont été publiés pour la première fois en 1555. Le siècle complet est apparu pour la première fois en 1557.

## Century IV

1
CEla du reste de sang non espandu,
Venise quiert secours estre donné,
Apres quoir bien long temps attendu,
Cite liuree au premier cornet sonné.
2
Par mort la France prendra voyage à faire,
Classe par mer, marcher monts Pyrenees,
Espagne en trouble, marcher gent militaire,
Des plus grand; dames en France emmenees.
3
D'Arras & Bourges de Brodes grands enseignes
Vn plus grand nombre de Gascons battre à pied,
Ceux long du Rosne saigneront les Espagnes,
Proche du mont ou Sagonte s'assied.
From Arras and Bourges many banners of Dusky Ones,
4
L'impotent prince fasché, plaines & querelles
De raps & pillés par coqs & par lybiques
Grand est par terre, par mer infinies voilles,
Seure Italie sera chassant Celtiques.
5
Croix paix soubs vn, accomply diuin verbe,
Espaigne & Gaule seront vnis ensemble,
Grand clade proche, & combat tresacerbe,
Cœur si hardy ne sera qui ne tremble.
6
D'habits nouueaux apres fait la treuue,
Malice tramme & machination :
Premier mourra qui en sera la preuue,
Couleur Venise insidiation.
7
Le mineur fils du grand & hay prince,
De lepre aura à vingt ans grande tache :
De dueil sa mere mourra bien triste & mince,
Et il mourra là où tombe chef lasche.
8
La grand cité d'assaut pront & repentin,
Surprins de nuict, gardes interrompus :
Les excubies & veilles saint Quintin,
Trucidez gardes & les portails rompus.
9
Le chef du camp au milieu de la presse,
D'vn coup de flesche sera blessé aux cuisses.
Lors que Geneue en larmes & en detresse
Sera trahy par Lozan & Souysses.
10
Le ieune Prince accusé faucement,
Mettra en trouble le camp & en querelles;
Meurtry le chef pour le soustenement,
Sceptre appaiser, puis guerir escroüelles.
11
Celuy qu'aura couuert de la grand cappe,
Sera induit à quelque cas patrer :
Le douze rouges viendront souiller la nape,
Soubs meurtre, meurtre se viendra perpetrer.
12
Le camp plus grand de route mis en fuite,
Gueres plus outre ne sera pourchassé :
Ost recampé & region reduicte,
Puis hors de Gaule du tout sera chassé.
13
De plus grand perte nouuelles rapportees,
Le rapport fait le camp s'eslongnera :
Bendes vnies encontre reuoltees,
Double phalange grand abandonnera.
14
La mort subiette du premier personnage,
Aura changé & mis vn autre au regne :
Tost, tard venu a si haut & bas aage,
Que terre & mer faudra qu'on le craingne.
15
D'où pensera faire venir famine,
De là viendra le rassasiement :
L'œil de la mer par auare canine,
Pour de l'vn l'autre donra huille froment.
16
La Cité franche de liberté fait serue,
Des profligez & resueurs fait azyle :
Le Roy changé, à eux non si proterue,
De cent seront deuenus plus de mille.
17
Changer à Beaune, Nuy, Chaalon, Dijon
Le duc voulant amender la Barree,
Marchant pres fleuue, Poisson bec de Plongeon,
Verra la queuë porte sera serree.
18
Des plus lettrez dessus les faits celestes
Seront par princes ignorans reprouuez,
Punis d'edit, chassez comme celestes,
Et mis à mort là où seront trouuez.
19
Devant Roüan d'insubres mis le siege,
Par terre & mer enfermez les passages,
D'Haynaut : & Flâdres de Gand & ceux de Liege,
Par dons leuees rauiront les riuages.
20
Paix vbertré long temps Dieu loüera
Par tout son regne desert la fleur de lis,
Corps morts d'eau, terre là l'on apporter,
Sperant vain heur d'estre là enseuelis.
21
Le changement sera fort difficile,
Cité prouince au change gain sera,
Cœur haut, prudent mis, chassé luy habile
Mer; terre, peuple, son estat changera.
22
La grand copie qui sera dechassee
Dans vn moment fera besoin au Roy,
La foy promise de loing sera faussee,
Nud se verra en piteux desarroy
23
La legion dans la marine classe
Calcine, Magne, souphre & poix bruslera,
Le long repos de l'asseuree place,
Port Selin, Herc le feu les consumera.
24
Quy sous terre saincte d'ame voix fainte
Humaine flemme pour diuin veoir luire,
Fera des seuls de leur sang terre tainte,
Et les saints temples pour les impurs destruire.
25
Corps sublimes sans fin à l'œil visibles,
Obnubiler viendra par ses raisons,
Corps, front comprins, sens, chef & inuisibles,
Diminuant les sacrees oraisons.
26
Lou grand cyssame le leuera d'albelhos,
Que non sauran don, te signen venguddos,
Denech l'embousq, sou gach sous las tail hos,
Ciutat traihdo per cinq leugos non nudos.
27
Salon, Mansol, Tarascon de Sex l'arc,
Où est debout encor la pyramide :
Viendront liurer le prince d'Annemarc,
Rachapt honny au prince d'Artamide.
28
Mercure au feu les aura descouuert,
Par bruit bellique sera mis à l'insulte.
29
Le Sol caché ecclipsé par Mercure,
Ne sera mis que pour le ciel fecond :
De Vulcan Hermes sera faite pasture,
Slo sera veu pur rutilant & blond.
30
Plus vnze fois Luna Sol ne voudra,
Tous augmentez & baissez de degré :
Et si bas mis que peu or on coudra,
Qu'apres faim, peste, decouuert le secret.
31
La lune au plain de nuict sur le haut mont
Le nouueau sophe d'vn seul cerueau l'a veu,
Par ses disciples estre immortel semond,
Yeux au midy, en sens mains corps au feu.
32
Es lieux & temps chair au poisson dorna lieu,
La loy commune sera faite au contraire
Vieux tiendra fort, puis osté du milieu,
Le Panta choina philon mis fort arriere.
33
Iupiter ioint plus Venus qu'a la Lune,
Apparoissant de plenitude blanche :
Venus cachee sous la blancheur Neptune,
De Mars frappee par la grande branche.
34
Le grand mené captif d'estrange terre,
D'or enchainé au Roy Chyren offert :
Qui dans Ausone, Milan perdra la guerre,
Et tout son ost mis à feu & à fer.
35
Le feu estaint les vierges trahyront,
La plus grand part de la bande nouuelle;
Foudre à fer, lance les seuls Roy garderont,
Etrusque & Corse de nuict gorge allumelle.
36
Les ieux nouueax en Gaule redressez.
Apres victoire de l'Insubre champaigne,
Monts d'Esperie, les grand liez troussez,
De peur trembler la Romaine & l'Espagne.
37
Gaulois par sauts, monts viendra penetrer,
Occupera le grand lieu de l'Insubre :
Au plus profond son ost fera entrer,
Gennes, Monech pousseront classe rubre.
38
Pedant que Duc, Roy, Royne occupera,
Chef bizantin captif en Samothrace :
Auant l'assaut l'vn l'autre mangera,
Rebours ferré suyura de sang la trace.
39
Les Rodiens demanderont secours,
Par le neglet de ses hoirs deaissée,
L'empire Arabe reualera son cours,
Par Hesperies la cause radressee.
40
Les forteresses des assiegez ferrez,
Par poudre à feu profondes en abysme :
Les proditeurs seront tous vifs serrez,
Onc aux Sacrifices n'aduint si piteux scisme.
41
Cymnique sexe captiue par hostage,
Viendra de nuict custodes deceuoir :
Le chef du camp deceu par son lignage,
Lairra le genre, fera piteux auoir.
42
Geneue & Lâgres par ceux de Chartre & Dolle,
Et par Grenoble captif au Montlimart
Seysset, Losanne par fraudulente dole,
Les trahyront par or soixante marc.
43
Seront ouys au Ciel les armes battre,
Celuy an mesme les diuins ennemis,
Voudront loix sainctes iniustement debatre,
Par foudre & guerre bien croyants à mort mis.
44
Deux gros de Mende de Rhodes & Milhau,
Cahors, Limoges, Castre malo sapmano,
De nuech l'intrado, de Bordeaux vncailhau,
Par Perigort au toc de la Campano.
45
Pa conflit Roy, regne abandonnera,
Le plus grand chef faillira au besoing,
Morts profligez, peu en rechappera,
Tous destranchez, vn en sera tesmoing.
46
Bien deffendu le fait par excellence,
Garde toy Tours de ta proche ruyne :
Londres & Nantes par Reims fera deffence,
Ne passez outre au temps de la bruyne.
47
Le noir farouche quand aura essayé,
Sa main sanguine par feu, fer, arcs tendus,
Trestout le peuple sera tant effrayé,
Voir les plus grands par col & pieds pendus.
48
Plannure, Ausonne fertille, spacieuse,
Produira tahons si tant de sauterelles,
Clarté solaire viendra nubileuse,
Reger le tout, grand peste venir d'elles.
49
Deuant le peuple sang sera respandu,
Que du haut ciel ne viendra eslongner :
Mais d'vn long-temps ne sera entendu,
L'esprit d'vn seul le viendra tesmoigner.
50
Libra verra regner les Hesperies,
De ciel & terre tenir la Monarchie,
D'Asie forces nul ne verra peries.
Que sept ne tiennent par rang la Hierarchie.
51
Ve Duc cupide son ennemy ensuyure,
Dans entrera empeschant la phalange,
Hastez à pied si pres viendront poursuyure,
Que la iournee conflite pres de Gange.
52
En cité obsesse aux murs hommes & femmes
Ennemys hors le chef prest à soy rendre :
Vent sera fort encotre les gens-d'armes,
Chassez seront par chaux, poussiere & cendre.
53
Les fugitifs & bannis reuoquez,
Peres & fils grand garnissant les haut puits :
Le cruel pere & les siens suffoquez,
Son fils plus pire submergé dans le puis.
54
Du nom qui oncques ne fut au Roy Gaulois,
Iamais ne fust vn fouldre si craintif,
Tremblant l'Italie l'Espagne & les Anglois,
De femme estrangers grandement attentif.
55
Quand la Corneille sur tour de brique iointe,
Durant sept heures ne fera que crier,
Mort presagee de sang statuë tainte,
Tyran meurtry aux Dieux peuple prier.
56
Apres victoire de raibeuse langue,
L'esprit tempté en tranquil & repos :
Victeur sanguin par conflit fait harengue,
Rostir la langue & la chair & les os.
57
Ignare enuie du grand ROy supportee,
Tiendra propos deffendre les escrits :
Sa femme non femme par vn autre tentee,
Plus double deux ne feront ne cris.
58
Soleil ardant dans le gosier coller,
De sang humain arroser terre Etrusque :
Chef seille d'eau mener son fils filer,
Captiue dame conduite en terre Turque.
59
Deux assiegez en ardante fureur,
De soir estaints pour deux plaines tasses,
Le fort limé, & vn vieillard resueur,
Aux ganeuois de Nira monstra trasse.
60
Les sept enfans en hostage laissez,
Le tiers viendra son enfant trucider :
Deux par son fils seront d'estoc percez,
Gennes, Florence, lors viendra enconder.
61
Le vieux mocqué, & priué de sa place,
Par l'estranger qui le subornera :
Mains de soon fils mangees duant sa face
Les freres à Chartres, Orleans, Rouen trahyra,
62
Vn coronel machine ambition,
Se saisira de la plus grande armée :
Contre son prince feinte inuentinon,
Et descouuert sera sous sa ramée.
63
L'armée Celtique contre les montagnars,
Qui seront sceus & prins à la lipée :
Paysans fresz pouseront tost faugnars,
Precipitez tous au fil de l'espée.
64
Le deffaillant en habit de bourgeois,
Viendra le Roy tempter de son offence :
Quinze soldats la plus part Vstagois,
Vie derniere & chef de sa cheuance.
65
Au deserteur de la grand forteresse,
Apres qu'aura son lieu abandonné :
Son aduersaire fera si grand proüesse,
L'Empereur tost mort sera condamné.
66
Soubs couleur fainte de sept testes rasées,
Seront semez diuers explorateurs :
Puys & fontaines de poyson arrousées
Au fort de Gennes humains deuorateurs.
67
L'an que Saturne & Mars esgaux combust,
L'air fort sieché, longue traiection :
Par feux secrets, d'ardeur grand lieu adust
Peu pluye, vent, chaud, guerres, incursions,
68
En l'an bien proche eslongné de Venus,
Les deux plus grands de l'Asie & d'Affrique :
Du Rin & Hyster, qu'on dira sont venus,
Cris, pleurs à Malte & costé à Lygustique.
69
La cité grande les exilez tiendront,
Les citadins morts meurtris & chassez :
Ceux d'Aquilée à Parme promettront,
Monstrer l'entrée par les lieux non trassez.
70
Bien contiguë des grands monts Pyrenées,
Vn contre l'aigle grand copie addresser :
Ouuertes vaines, forces exterminées,
Que iusque à Pau, le chef viendra chasser.
71
En lieu d'espouse les filles trucidées,
Meurtre à grand faute ne sera superstile :
Dedans le puys vestules inondées,
L'espouse estainte par hauste d'Aconile.
72
Les Artomiques par Agen & l'Estore,
A saint Felix feront le parlement,
Ceux de Basas viendront à la malheure,
Saisir Condon & Marsan promptement,
73
Le nepueu grand par forces prouuera,
Le pache fait du cœur pusillanime :
Ferrare & Ast le Duc esprouuera,
Par lors qu'au soir fera la pantomine,
74
Du lac lyman & ceux de Brannonices,
Tous assemblez contre ceux d'Aquitaine,
Germains beaucoup encor plus Souysses,
Seront deffaicts auec ceux d'Humaine.
75
Prest à combattre fera defection,
Chef aduersaire obtiendra la victoire :
L'arriere garde fera defention
Les deffaillans mort au blanc territoire.
76
Les Nictobriges par ceux de Perigort,
Seront vexez tenant iusques au Rosne :
L'associé de Gascons & Begorn
Trahir le temple, le prestre estant au prosne.
77
Selin maonarque, l'Italie pacifique,
Regnes vnis Roy chrestien du monde :
Mourant voudra coucher en terre belsique
Apres pyrates auoir chassé de l'onde.
78
La grand armee de la pugne ciuille,
Pour de nuict Parme à l'estrange trouuee
Septante neuf meurtris dedans la ville,
Les estrangers passez tous à l'espee,
79
Sang Royal fuis Monthurt, Mas, Eguillon,
Remplis seront de Bourdelois les Landes,
Nauarre, Bygorre, pointes & eguillons,
Profonds de faim vorer de Liege glandes.
80
Pres du grand fleuue grand fosse terre egeste
En quinze part sera l'eau diuisee :
La cité prinse, feu, sang cris, conflit mestre,
Et la plus part concerne au collisee.
81
Pont on fera promptement de nacelles,
Passer l'armee du grand prince Belgique :
Dans profondrées & non loing de Bruxelles
Outre passez, destrenchez sept à picque.
82
Amas s'approche venant d'Esclauonie,
L'Olestant vieux cité ruynera :
Fort desolee verra sa Romanie,
Puis la grand flamme estaindre ne sçaura,
83
Combat nocturne le vaillant capitaine
Vaincu fuyra, peu de gens profligé :
Son peuple esmeu sedition non vaine,
Son propre fils le tiendra assiegé.
84
Vn grand d'Auserre mourra bien miserable
Chassé de ceux qui soubs luy ont esté,
Serré de chaisnes, apres d'vn rude cable,
En l'an que Mars Venus, Sol mis en esté.
85
Le charbon blanc du noir sera chassé,
Prisonnier fait mené au tumbereau,
Moré Chameau sus pieds entrelassez,
Lors le puisné filera l'aubereau.
86
L'an que Saturne en eau sera conioinct,
Auec Sol, le Roy fort & puissant,
A Reims & Aix sera receu & oingt,
Apres conquestes meurtrira innocens,
87
Vn fils du Roy tant de langues aprins
A son aisné au regne different,
Son pere beau au plus beau filz comprins,
Fera perir principe adherent.
88
Le grand Anthoine du moindre fait sordide
De Phytriase à son dernier rongé,
Vn qui de plomb voudra estre cupide,
Passant le port d'esleu sera plongé.
89
Trente de Londres secret coniureront,
Contre leur Roy sur le pont l'entreprinse,
Luy, satalites la mort degousteront.
Vn Roy esleu blonde, natif de Frize.
90
Les deux copis aux murs ne pourront ioindre
Dans cest instant trembler Milan, Ticin :
Faim, soif, doutance si fort les viendra poindre
Chair, pain, ne viures, n'auront vn seul boucin.
91
Au Duc Gaulois contrainct battre au duelle,
La nef Meselle monech n'approchera.
Tort accusé prison perpetuelle,
Son fils regner auant mort taschera.
92
Teste trenchee du vaillant Capitaine,
Ser ietté deuant son aduersaire,
Son corps pendu de sa classe à l'antenne,
Confus fuira par rames à vent contraire.
93
Vn serpent veu proche du lit Royal,
Sera par dame, nuict chiens n'abbayeront :
Lors naistre en France vn Prince tant Royal
Du Ciel venu tous les princes verront.
94
Deux grands freres seront chassez d'Espaigne
L'aisné vaincu soubs les monts Pyrennees :
Rougir mer, Rosne sang leman d'alemagne,
Narbon, Blyterres, d'Ath, contaminees.
95
Le regne à deux laissé bien peu tiendront,
Trois ans sept mois passez feront la guerre :
Les deux vestales contre rebelleront,
Victor puis nay en Armonique terre.
96
La sœur aisnee de l'Isle Britannique,
Quinze ans deuant le frere aura naissance,
Par son promis moyennant verrifique,
Succedera au regne de Balance.
97
L'an que Mercure, Mars, Venus retrograde,
Du grand Monarque la ligne ne faillir,
Esleu du peuple l'vsitant pres de Gagdole,
Qu'en paix & regne viendra fort enuiellir.
98
Les Albanois passeront dedans Rome,
Moyennant Langres demiples affublez,
Marquis & Duc ne pardonner à homme,
Feu, sang morbile, point d'eau, faillir les bleds.
99
L'aisné vaillant de la fille du Roy,
Repoussera si auant les Celtiques,
Qu'il mettra foudres, combien en tel arroy,
Peu & loing puis profondes Hesperiques.
100
De feu celeste au Royal edifice,
Quand la lumiere du Mars deffaillira,
Sept mois grand' guerre, mort gent de malefice,
Rouen Eureux, au Roy ne faillira.